|  |
| --- |
| * + - * 1. **REPUBLIKA HRVATSKA**  1. **OSJEČKO-BARANJSKA ŽUPANIJA**   **Općina Ernestinovo**  **Općinsko vijeće** |

KLASA: 021-05/18-01/2

URBROJ: 2158/04-18-3

Ernestinovo, 08. veljače 2018.

**ZAPISNIK**

**sa 7. sjednice sedmog saziva Općinskog vijeća Općine Ernestinovo**

**održane 08. veljače 2018. godine sa početkom u 18:00 sati**

Sjednica se održava u vijećnici Općine Ernestinovo, V. Nazora 64, 31215 Ernestinovo s početkom u 18.00 sati. Sjednicu otvara predsjednik Općinskog vijeća Krunoslav Dragičević. Na početku sjednice predsjednik Krunoslav Dragičević obavlja prozivku vijećnika.

Na sjednici su prisutni vijećnici:

1. Krunoslav Dragičević, predsjednik
2. Igor Matovac, dipl. iur., potpredsjednik
3. Vladimir Mrvoš, potpredsjednik
4. Ivana Bagarić, mag. iur.
5. Damir Matković, mag. iur.
6. Zoran Toth
7. Ivica Pavić
8. Stjepan Deže
9. Siniša Stražanac
10. Siniša Roguljić
11. Šarika Sukić
12. Lajoš Bocka

Ostali prisutni:

1. Marijana Junušić, univ. spec. oec., općinska načelnica
2. Deže Kelemen, donačelnik
3. Željko Katić, donačelnik
4. Marina Krajnović, mag. iur., pročelnica Jedinstvenog upravnog odjela
5. Eva Vaci, administrativna tajnica

Nakon prozivke predsjednik Vijeća Krunoslav Dragičević konstatira da je sjednici nazočno 12 vijećnika te se konstatira da Vijeće može donositi pravovaljane odluke.

Zatim predsjednik za zapisničara predlaže Evu Vaci, a za ovjerovitelje zapisnika Igora Matovca i Vladimira Mrvoš.

**ZAKLJUČAK**

**Prijedlozi su jednoglasno prihvaćeni, s 12 glasova za. Za zapisničara se određuje Eva Vaci, a za ovjerovitelje zapisnika Igor Matovac i Vladimir Mrvoš.**

Potom se prelazi na utvrđivanje dnevnog reda. Predsjednik za sjednicu predlaže sljedeći

**Dnevni red**

1. Usvajanje zapisnika 6. sjednice Općinskog vijeća
2. Donošenje Statutarne odluke o izmjenama i dopunama Statuta Općine Ernestinovo
3. Donošenje Odluke o izmjenama i dopunama Poslovnika Općinskog vijeća
4. Donošenje Odluke o davanju suglasnosti za prijenos poslovnog udjela u trgovačkom društvu GPP d.o.o. s Općine Semeljci na Općinu Bilje
5. Razno

Budući da nije bilo prijedloga za dopunu dnevnog reda, predsjednik daje prijedlog dnevnog reda na usvajanje na usvajanje.

**ZAKLJUČAK**

**Dnevni red se usvaja jednoglasno, s 12 glasova za.**

TOČKA 1. USVAJANJE ZAPISNIKA SA 6. SJEDNICE VIJEĆA

Budući da nije bilo primjedbe na zapisnik sa prethodne sjednice, predsjednik Vijeća daje zapisnik na usvajanje.

**ZAKLJUČAK**

**Zapisnik sa 6. sjednice Vijeća usvojen je jednoglasno, s 12 glasova za.**

TOČKA 2. DONOŠENJE STATUTARNE ODLUKE O IZMJENAMA I DOPUNAMA

STATUTA OPĆINE ERNESTINOVO

Vijećnici su u materijalima dobili prijedlog odluke, a pročelnica je dala dodatno obrazloženje. Objasnila je vijećnicima da je ova Odluka o izmjenama i dopunama Statuta rađena iz razloga što su jedinice lokalne samouprave dužne uskladiti svoj akt sa novim Zakonom o lokalnoj samoupravi do 11. veljače 2018. Isto tako skrenula je vijećnicima pažnju na odredbe koje se mijenjaju, a one se odnose na odredbe o rodnoj ravnopravnosti, raspisivanju referenduma te neke sitnije greške koje ranije nisu bile uočene. Da bi se vijećnici lakše snašli u sagledavanju trenutno važećih odredbi i mogli usporediti sa predloženim izmjenama i dopunama, pročelnica je izradila redakcijski pročišćen tekst, koji je dostavljen vijećnicima naknadno.

Otvorena je rasprava. Budući da nije bilo primjedbe ni pitanja prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Statutarnu odluku o izmjenama i dopunama Statuta Općine Ernestinovo.**

**Odluka je donesena jednoglasno, sa 12 glasova za.**

TOČKA 3. DONOŠENJE ODLUKE O IZMJENAMA O DOPUNAMA POSLOVNIKA OPĆINSKOG VIJEĆA

Vijećnici su u materijalima dobili prijedlog odluke, a pročelnica je dala dodatno obrazloženje.

Objasnila je da su Izmjene rađene da se dosadašnji Poslovnik uskladi sa odredbama novog

Zakona, istovremeno je ovo bila prilika da se poprave nedostaci od ranije. Da bi se vijećnici lakše snašli u sagledavanju trenutno važećih odredbi i mogli usporediti sa predloženim izmjenama i dopunama, pročelnica je izradila redakcijski pročišćen tekst, koji je dostavljen vijećnicima naknadno. Budući da su naknadno uočeni još neki nedostaci, vijećnicima je naknadno dostavljen novi prijedlog Izmjena i dopuna Poslovnika.

Otvorena je rasprava. Budući da nije bilo primjedbe ni pitanja prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi Odluku o izmjenama i dopunama Poslovnika**

**Općinskog vijeća Općine Ernestinovo.**

**Odluka je donesena jednoglasno, sa 12 glasova za.**

TOČKA 4. DONOŠENJE ODLUKE O DAVANJU SUGLASNOSTI ZA PRIJENOS

POSLOVNOG UDJELA U TRGOVAČKOM DRUŠTVU GPP D.O.O.

S OPĆINE SEMELJCI NA OPĆINU BILJE

Vijećnici su u radnim materijalima dobili prijedlog Odluke te je Pročelnica obrazložila ovu

točku objasnivši vijećnicima da su diobom bivše općine Osijek pojedine Općine kao i Grad

Osijek dobile udjele u Javnim poduzećima. Budući da su ti udjeli dosta mali, pojedine

općine nisu zainteresirane za zadržavanje udjela. Jedna od njih je i Općina Semeljci, koja bi

svoj udio rado prodala. Budući da je Općina Bilje zainteresirana za kupnju predmetnog udjela,

Općinska vijeća dviju općina su i donijela odluku o prodaji odnosno kupovini istog, nema

razloga da Općina Ernestinovo ne podrži ovaj prijedlog. Potom je otvorena rasprava. Budući

da se nitko nije javio za riječ, prijedlog je dan na usvajanje.

**ZAKLJUČAK**

**Općinsko vijeće Općine Ernestinovo donosi odluku o davanju suglasnosti za prijenos**

**poslovnog udjela u trgovačkom društvu GPP d.o.o. s Općine Semeljci na Općinu Bilje.**

**Odluka je donesena jednoglasno, sa 12 glasova za.**

TOČKA 5. RAZNO

Predsjednik vijeća Krunoslav Dragičević je zamolio načelnicu da prenese naše čestitke g-dinu Županu Anušiću glede rješavanja problema prijevoza.

Načelnica se zahvalila, i rekla da problem još nije riješen, i da se traže najbolja rješenja za ovaj problem.

Također je izvijestila vijeće da smo podnijeli zahtjev Turističkoj zajednici za financiranje smeđe (turističke) signalizacije i da smo dobili obećanja da će se projekt realizirati.

Upoznala je vijećnike sa projektima koje općina namjerava nominirati kao i teškoćama na koje nailazimo vezano za Zadružnu ulicu.

Potom je izvijestila Vijeće da je novi tehnički pregled za kanalizaciju 26. 02. te da se poduzimaju završne mjere za uklanjanje nedostataka.

Vijećnik Stjepan Deže je opetovano izrazio svoje nezadovoljstvo zbog rupa i blata u Vinogradskoj ulici, te moli načelnicu da poduzme korake za saniranje istog.

Načelnica je zamolila donačelnika Katića da slika stanje na terenu, a da će Općina uputiti zahtjev Vodovodu za sanaciju istog.

Budući da drugih primjedbi i prijedloga nije bilo, predsjednik Vijeća zaključuje sjednicu u 18:35 sati.

Zapisničar: Ovjerovitelji zapisnika: Predsjednik Vijeća

Eva Vaci Igor Matovac Krunoslav Dragičević

Vladimir Mrvoš